Weermagmoord: Slotbetoë begin | Oudtshoorn Courant
Journalist Liezl van Niekerk | Friday, 22 November 2019, 11:24
Adv. Christénus van der Vijver en regter Nolwasi Boqwana tydens die terplaatse ondersoek by Magdaleen Titus se woning.
OUDTSHOORN NUUS - Die staat het vanoggend met slotbetoë begin in die moordverhoor van Preston Titus.
Die saak is vroeër die week na vandag uitgestel omdat Magdaeen Titus glo te siek was om hofverrigtinge by te woon.
Staatsadvokaat Christènus van der Vijver, het gesê dat die staat hul saak bo redelike twyfel teen Magdaleen Titus en Justice Mooi bewys het. Volgens hom is dit duidelik dat Mooi deel was van die beplanning van die moord en dat Titus Mooi ten alle koste probeer beskerm het.
Hy sê verder dat hy oortuig is daarvan dat sy wakker was voor die moord gepleeg is en dat sy die persoon is wat die deur vir die beweerde moordenaars oopgemaak het. Volgens Van der Vijver blameer Titus almal vir die moord op haar man en gedurende haar getuienis blameer sy selfs haar vorige regsverteenwoordiger omdat hy glo instruksies van haar verkeerd verstaan het.
Hy het haar weergawe van die moord as hoogs onwaarskynlik beskryf veral om die weergawes van die ander verdagtes en Sixabiso Klip s'n so baie dieselfde is, maar haar verskil heeltemal.
Sy het ook 'n baie selektiewe geheue volgens Van der Vijver.
Selfoonrekords stem ook, volgens hom, feitlik heeltemal ooreen met Klip se weergawe voor, na en tydens die moord.
Posted on: 11:24 Fri, 22 November 2019